**Ministru kabineta noteikumu projekta „Grozījums Ministru kabineta 2003. gada 11. februāra noteikumos Nr. 71 „Privatizācijas sertifikātu piešķiršanas un privatizācijas sertifikātu kontu atvēršanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. Pamatojums | Ministru kabineta noteikumu projekts „Grozījums Ministru kabineta 2003. gada 11. februāra noteikumos Nr. 71 „Privatizācijas sertifikātu piešķiršanas un privatizācijas sertifikātu kontu atvēršanas noteikumi”” (turpmāk – Ministru kabineta noteikumu projekts) izstrādāts, pamatojoties uz Ministru kabineta 2011. gada 12. jūlija sēdē (prot.Nr. 43, 30.§, 2. punkts) doto uzdevumu. |
|  2. Pašreizējā situācija un problēmas | Ministru kabineta 2011. gada 12. jūlija sēdē (prot.Nr. 43, 30.§) tika skatīts Tieslietu ministrijas sagatavotais informatīvais ziņojums „Par turpmāko rīcību regulējuma par tiesību subjekta reģistrācijas apliecības izsniegšanu tikai pēc tā rakstveida pieprasījuma nodrošināšanai” (turpmāk – informatīvais ziņojums), kas paredz atteikties no obligātas Uzņēmumu reģistra vestajos reģistros reģistrēta tiesību subjekta reģistrācijas apliecības izsniegšanas papīra formā, paredzot reģistrācijas apliecības izsniegšanu papīra formā tikai pēc attiecīgā tiesību subjekta rakstveida pieprasījuma. Informatīvā ziņojuma 6.2. punktā ir noteikts, ka grozījumi Ministru kabineta noteikumu regulējumā, kas paredz reģistrācijas apliecības uzrādīšanu, tās kopijas iesniegšanu vai citas atsauces uz reģistrācijas apliecību norādīšanu, iesniedzot dokumentus valsts vai pašvaldību institūcijai, kompetentajā ministrijā izstrādājami un virzāmi izskatīšanai Ministru kabinetā, nosakot to spēkā stāšanās laiku 2012. gada 1. janvārī.Ministru kabinets nolēma, ka turpmāk nepastāvēs normatīvais regulējums par Uzņēmumu reģistra izsniegtas tiesību subjekta reģistrācijas apliecības uzrādīšanu, tās kopijas iesniegšanu, kā arī regulējums, kas satur citas norādes uz Uzņēmumu reģistra izsniegtu reģistrācijas apliecību. Ņemot vērā minēto, Ministru kabineta 2011.gada 12.jūlija sēdē (prot.Nr.43, 30.§, 2.punkts) tika uzdots atbildīgajām ministrijām atbilstoši kompetencei izstrādāt un noteiktā kārtībā iesniegt izskatīšanai Ministru kabinetā informatīvā ziņojuma 6.2. punktā noteikto normatīvo aktu projektus pēc iespējas vienlaicīgi ar citiem būtiskiem grozījumiem attiecīgajos normatīvajos aktos un nosakot to spēkā stāšanās laiku 2012.gada 1.janvārī.Līdz ar to, ir nepieciešams veikt grozījumu Ministru kabineta 2003. gada 11. februāra noteikumu Nr. 71 „Privatizācijas sertifikātu piešķiršanas un privatizācijas sertifikātu kontu atvēršanas noteikumi” (turpmāk – noteikumi Nr. 71) 5.4punktā. Noteikumu Nr. 71 5.4punkts paredz, ka pašvaldībai ir rakstiski jāpaziņo valsts akciju sabiedrībai „Privatizācijas aģentūra”, cita starpā, juridiskas personas reģistrācijas apliecības izdošanas datums, ja juridiskā persona nav reģistrēta Uzņēmuma reģistra vestajos reģistros un tai līdz ar to ir nepieciešams identifikācijas numurs, kuru piešķir valsts akciju sabiedrība „Privatizācijas aģentūra”. |
|  3. Saistītie politikas ietekmes novērtējumi un pētījumi | Projekts šo jomu neskar. |
|  4. Tiesiskā regulējuma mērķis un būtība | Ministru kabineta noteikumu projekta mērķis ir svītrot noteikumu Nr. 71 5.4punktā vārdus „apliecības izdošanas”. Valsts akciju sabiedrība „Privatizācijas aģentūra” veido 5.4punktā minēto identifikācijas numuru, izmantojot juridiskās personas reģistrācijas datumu, tādējādi faktiski reģistrācijas apliecības izdošanas datums nav nepieciešams. |
|  5. Projekta izstrādē iesaistītās institūcijas | Projekts šo jomu neskar. |
|  6. Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. Cita informācija | Nav. |

Anotācijas II – VII sadaļa – projekts šīs jomas neskar.

**Ekonomikas ministrs D.Pavļuts**

**Vīza: valsts sekretārs J.Pūce**

02.01.2012. 11:25

467

Ņesterenko

67013162, diana.nesterenko@em.gov.lv